Diari Oficial de la Generalitat Valenciana


Sumari del DOGV 3527, del 29-06-1999 (1999/5434)

RESOLUCIÓ de 22 d'abril de 1999, del conseller de Presidència, per la qual es disposa l'obertura del període d'informació pública sobre la creació del Col·legi Oficial de Biòlegs de la Comunitat Valenciana.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3527

Data del DOGV
:   29-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/5434


Organisme emissor
:   Conselleria de Presidència

Tipus de document
:   Resolució

RESOLUCIÓ de 22 d'abril de 1999, del conseller de Presidència, per la qual es disposa l'obertura del període d'informació pública sobre la creació del Col·legi Oficial de Biòlegs de la Comunitat Valenciana. [1999/M5434]
  
La Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, en el seu article 7.3, disposa que mitjançant llei de la Generalitat, i amb respecte a les competències de l'estat, podran crear-se en l'àmbit de la Comunitat Valenciana col·legis professionals per segregació d'altres d'àmbit superior al de la comunitat autònoma.
  
La Junta de la Delegació de la Comunitat Valenciana del Col·legi Oficial de Biòlegs, que aglutina en aquest àmbit territorial a la majoria dels professionals que tenen aquesta titulació, va acordar per unanimitat sol·licitar formalment la creació, per segregació del Col·legi Oficial de Biòlegs d'àmbit nacional, del Col·legi Oficial de Biòlegs de la Comunitat Valenciana.
  
Aquesta segregació compta amb la conformitat de la Junta de Govern del Col·legi Oficial de Biòlegs, d'àmbit nacional.
  
De conformitat amb allò que disposa l'article 6 de la citada Llei 6/1997, de 4 de desembre, per acord del Govern Valencià, adoptat en la seua reunió de 30 de març de 1999, s'ha acordat iniciar el corresponent procediment, procedint-se a l'elaboració de l'avantprojecte de Llei de Creació del Col·legi Oficial de Biòlegs de la Comunitat Valenciana, que s'inclou com annex a aquesta resolució.
  
Per tot allò que s'ha exposat, en ús de les competències atribuïdes pel Decret 30/1997, de 26 de febrer, pel qual s'aprova el Reglament Orgànic i Funcional de la Conselleria de Presidència, resolc:
  
Primer
  
Sotmetre a informació pública, per un termini de 30 dies, l'avantprojecte de Llei de Creació del Col·legi Oficial de Biòlegs de la Comunitat Valenciana, a fi que els titulars de drets o interessos legítims, individuals o col·lectius, afectats per la creació del citat col·legi, formulen les al·legacions que estimen pertinents.
  
Segon
  
Les al·legacions a què es fa referència en l'apartat anterior, es presentaran en el Registre General d'aquesta conselleria, ubicat al carrer de l'Historiador Chabás número 2, de València (46202), sense perjudici del disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 22 d'abril de 1999.- El conseller de Presidència: José Joaquín Ripoll Serrano.
  
ANNEX
  
Avantprojecte de Llei de Creació del Col·legi Oficial de Biòlegs de la Comunitat Valenciana
  
Preàmbul
  
El Reial Decret 387/1991, de 22 de març, va establir el títol universitari oficial de Llicenciat en Biologia, amb validesa en tot el territori nacional, i les corresponents directrius generals pròpies dels plans d'estudis conduents a la seua obtenció i homologació, en compliment d'allò que disposa el Reial Decret 1497/1987, de 27 de novembre, que vingué a establir les directrius generals comunes dels plans d'estudi dels títols de caràcter oficial i validesa en tot l'estat.
  
Amb posterioritat el Reial Decret 1.954/1994, de 30 de setembre, d'acord amb la disposició addicional primera, del citat Reial Decret 1.497/1987, que creava el catàleg dels títols universitaris oficials, es va procedir a homologar els títols de Llicenciat en Ciències, en les seccions de Biològiques i Ciències Naturals; els de Llicenciat en Ciències en la divisió de Biològiques, i el de Llicenciat en Ciències Biològiques en totes les seues especialitats, al títol de Llicenciat en Biologia, establit pel citat Reial Decret 387/1991, de 22 de març.
  
Per la seua banda, la Llei 75/1980, de 26 de desembre, va crear el Col·legi Oficial de Biòlegs, d'àmbit nacional, com a corporació de dret públic, amb personalitat jurídica pròpia, i plena capacitat per al compliment dels seus fins. Els estatuts del Col·legi Oficial de Biòlegs van ser aprovats mitjançant el Reial Decret 693/1996, de 26 d'abril, que en el seu article 2 disposa que podran constituir-se col·legis oficials territorials per segregació del Col·legi Oficial de Biòlegs, de conformitat amb el que disposen les normes de les comunitats autònomes que siguen d'aplicació.
  
La Constitució Espanyola, en el seu article 149.1.18, reserva a l'estat la competència sobre les bases del règim jurídic de les administracions públiques; i en l'article 36 preveu que la llei regularà les peculiaritats pròpies del règim jurídic dels col·legis professionals. La legislació bàsica en aquesta matèria dictada per l'estat, es troba recollida en la Llei 2/1974, de 13 de febrer, de Col·legis Professionals, modificada per la Llei 74/1978, de 26 de desembre, el Reial Decret Llei 5/1996, de 7 de juny, i la Llei 7/1997, de 14 d'abril, sobre Sòl i Col·legis Professionals.
  
Per la seua banda, l'Estatut d'Autonomia de la Comunitat Valenciana, en el seu article 31, apartat 22, confereix a la Generalitat Valenciana competència exclusiva en matèria de col·legis professionals i exercici de professions titulades, sense perjudici del que disposen els articles 36 i 139 de la Constitució.
  
En ús d'aquestes competències es va promulgar la Llei 6/1997, de 4 de desembre, de Consells i Col·legis Professionals de la Comunitat Valenciana, en l'article 7.3 de la qual es disposa que mitjançant llei de la Generalitat i amb respecte a les competències de l'estat, podran crear-se, en l'àmbit de la Comunitat Valenciana, col·legis professionals per segregació d'altres d'àmbit superior al de la comunitat autònoma.
  
La junta de la delegació de la Comunitat Valenciana del Col·legi Oficial de Biòlegs, que aglutina en aquest àmbit territorial la majoria dels professionals que tenen aquesta titulació, va acordar per unanimitat sol·licitar formalment la creació, per segregació del Col·legi Oficial de Biòlegs, d'àmbit nacional, del Col·legi Oficial de Biòlegs de la Comunitat Valenciana.
  
Aquesta segregació compta amb la conformitat de la Junta de Govern del Col·legi Oficial de Biòlegs, d'àmbit nacional.
  
Des del punt de vista de l'interés públic, la creació del Col·legi Oficial de Biòlegs de la Comunitat Valenciana, en què s'integren els professionals que, disposant dels coneixements i titulació necessaris i suficients, exercisquen aquesta professió, permetrà dotar a un ampli col·lectiu de professionals d'una organització adequada, capaç de vetlar per la defensa dels seus interessos i d'ordenar l'exercici de la professió.
  
Article 1. Creació
  
Es crea el Col·legi Oficial de Biòlegs de la Comunitat Valenciana, per segregació del Col·legi de Biòlegs, d'àmbit nacional, com a corporació de dret públic, amb personalitat jurídica pròpia i plena capacitat per al compliment dels seus fins.
  
Article 2. Àmbit territorial
  
L'àmbit territorial del col·legi professional que es crea és el de la Comunitat Valenciana.
  
Article 3. Àmbit personal
  
1. Per a l'exercici de la professió de biòleg, en l'àmbit territorial de la Comunitat Valenciana, serà obligatòria la prèvia incorporació al Col·legi Oficial de Biòlegs de la Comunitat Valenciana, sense perjudici d'allò que disposa l'article 3 de la Llei 2/1974, de 13 de febrer, de Col·legis Professionals, segons la redacció donada per la Llei 7/1997, de 14 d'abril, de Mesures Alliberadores en Matèria de Sòl i de Col·legis Professionals.
  
2. La incorporació al Col·legi Oficial de Biòlegs de la Comunitat Valenciana requereix estar en possessió del títol universitari de Llicenciat en Biologia, obtingut o homologat de conformitat amb el que disposa el Reial Decret 387/1991, de 22 de març, i el Reial Decret 1954/1994, de 30 de setembre.
  
Disposicions transitòries
  
Primera
  
La Junta de la Delegació de la Comunitat Valenciana del Col·legi Oficial de Biòlegs designarà una comissió gestora que, en el termini de sis mesos, des de l'entrada en vigor de la present llei, aprovarà uns estatuts provisionals del Col·legi Oficial de Biòlegs de la Comunitat Valenciana, en què se regula la convocatòria i el funcionament de l'Assemblea Col·legial Constituent, de la qual formaran part tots els professionals inscrits en el cens de biòlegs que exercisquen a la Comunitat Valenciana. La convocatòria es publicarà en el Diari Oficial de la Generalitat Valenciana.
  
Segona
  
1. L'Assemblea Constituent, en el termini de sis mesos des de l'aprovació dels estatuts provisionals, elaborarà i aprovarà els estatuts definitius del Col·legi Oficial de Biòlegs de la Comunitat Valenciana i elegirà els membres dels òrgans col·legials de govern.
  
2. L'acta de l'Assemblea Constituent es remetrà a la Conselleria de Presidència o òrgan competent en matèria de col·legis professionals i inclourà la composició dels seus òrgans de govern i els estatuts del col·legi, perquè verifique la seua legalitat i conseqüent inscripció registral i publicació en el Diari Oficial de la Generalitat Valenciana.
  
Disposició final
  
Única